**Беларусы ў Львове** — параўнальна малая этнічная група. У пачатку 1990-х, пазней і ў пачатку 2000-х беларусы пачалі актыўна гуртавацца. У 2020 годзе ў Львове склалася новая дыяспара, звязаная з рэпрэсіямі на Бацькаўшчыне.

XVI стагоддзе
-------------

У канцы 1572—пачатку 1573 беларускі асветнік Іван Фёдараў пераехаў у Львоў і заснаваў там першую на Украіне друкарню, дзе ў 1574 г. убачыла свет першая ўкраінская дакладна датаваная кніга «Апостал». У тым жа годзе ў львоўскай друкарні выйшла «Азбука».

XIX стагоддзе
-------------

Па паражэнні ў паўстанні 1863—1864 гадоў у Львоў перабраліся некаторыя паўстанцы з Беларусі. Напрыклад, Сымон Шыдлоўскі, Адам Дамінік Барташэвіч, якія аселі ў Львове да канца свайго жыцця. У 1872 годзе Барташэвіч заснаваў «Польскую кнігарню». Кнігарная выдавала часопіс «Літаратурны, мастацкі, навуковы і грамадскі тыдзень», а важныя кнігі на гістарычную тэматыку друкаваліся ў межах серыі «Гістарычная бібліятэка». У 1886 Адам Дамінік Барташэвіч памёр, і ягонай кнігарняй апекавалася ягоная жонка.

У Львове з канца XIX стагоддзя і да 1940-х гадоў дзейнічала Львоўская асацыяцыя ветэранаў паўстання 1863 года. У ёй былі не толькі паўстанцы, але і іх жонкі ды дзеці.

XX стагоддзе
------------

У лютым 1908 года ў Львоў пераехала Алаіза Пашкевіч. Пасля чаго яна паехала ў Кракаў, але ў наступным годзе вярнулася ў Львоў, дзе паступіла на філасофскі факультэт універсітэта. У 1911 годзе 7 лютага Алаіза Пашкевіч пабралася шлюбам з інжынерам Сцяпонасам Кайрысам, пасля чаго хутка вярнулася на Радзіму.

У 1949—1950 навучальным годзе ў Львоўскім ўніверсітэце выкладала 297 чалавек, з якіх 11 былі беларусамі.

У жніўні 1992 года ў Львове было заснаванае Нацыянальна-культурнае таварыства «Белая Русь». Актыўным беларускім дзеячам стаў палкоўнік у адстаўцы Барыс Цімошчанка. Улады мястэчка спрыялі беларусам: на Львоўскім радыё двойчы на тыдзень па-беларуску гучала перадача «Весткі з Беларусі», дапамаглі выдаць 4 нумары газет «Беларус Галіччыны» і «Галіцкая Рунь». Актыўна беларусам дапамагала пасольства.

На Першым з’ездзе беларусаў свету (8-10 ліпеня 1993) ад Львова прысутнічала 8 беларусаў.

XXI стагоддзе
-------------

8 студзеня 2000 года адбыўся сход на якім заснавалі Беларускую абшчыну Львоўскай вобласці. Грамада пачала выдаваць часопіс «Весткі з Беларусі». У пачатку 2001 года быў створаны Беларускі адукацыйна-культурны цэнтр (БАКЦ), які складаўся з беларускай нядзельнай школы, бібліятэкі і іншых структур.

У пачатку 2006 года на Трэці Усебеларускі народны сход ад беларусаў Украіны быў абраны беларус Львоўшчыны Сяргей Кулікоў.

У 2020 годзе, паводле Віталя Макаранкі, беларуская супольнасць у Львове складала ў розныя часы да 300 чалавек, а на кастрычнік 2021 года ў Львове на пастаянным жыхарстве знаходзілася 50 грамадзянаў Беларусі.

У студзені 2021 года ў Львове адкрыўся Беларускі крызісны цэнтр на чале з Аляксеем Францкевічам. 26 ліпеня 2021 года Беларускі крызісны цэнтр пры падтрымцы ўкраінскай скаўцкай арганізацыі «Пласт» адкрыў першую школу беларускай мовы ў Львове. На першыя заняткі прыйшло 30 чалавек. У школе выкладае Віталь Макаранка.

У верасні 2021 года Алег Дулуб быў прадстаўлены як трэнер клуба «Львоў».

Дэмаграфія
----------

Як зазначае Раман Лазінскі, колькасць беларусаў у паваенных перапісах Львова трошкі завышаная, бо ў беларусаў часта запісваліся беларускія габрэі. Таксама беларусамі маглі запісвацца прадстаўнікі іншых этнічных груп.

Колькасць| Год | Беларусы | Адсотак |
| --- | --- | --- |
| 1959 | 5 136 | 1.3 % |
| 1970 | 6 458 | 1.2 % |
| 1979 | 5 982 | 0.9 % |
| 1989 | 5 849 | 0.7 % |
| 2001 | 3 119 | 0.43 % |

Родная мова| Год | Беларуская | Украінская | Руская |
| --- | --- | --- | --- |
| Асоб | Адсотак | Асоб | Адсотак | Асоб | Адсотак |
| 1970 | 2 419 | 37.5 % | 247 | 3.8 % | 3 789 | 58.7 % |
| 1979 | 1 931 | 32.3 % | 299 | 5.0 % | 3 749 | 62.7 % |
| 1989 | 1 931 | 36.2 % | 443 | 7.8 % | 3 281 | 56.1 % |
| 2001 | 734 | 23.53 % | 830 | 26,61 % | 1 545 | 49.54 % |

### Рассяленне паводле раёнаў

Колькасць| Год | Чыгуначны | Ленінскі | Шаўчэнкаўскі |
| --- | --- | --- | --- |
| Асоб | Адсотак | Асоб | Адсотак | Асоб | Адсотак |
| 1959 | 2 085 | 1,4 % | 1 730 | 1,2 % | 1 730 | 1,1 % |

Доля ад насельніцтва| Год | Галіцкі | Чыгуначны | Лычакоўскі | Франкоўскі | Шаўчэнкаўскі |
| --- | --- | --- | --- | --- | --- |
| 1979 | 0,9 % | 1,0 % | 0,7 % | 1,1 % | 0,7 % |
| 1989 | 0,8 % | 0,6 % | 0,7 % | 0,9 % | 0,7 % |

Зноскі
------

1. 1 2 3  *Віталь Макаранка.* Чым жыве беларуская дыяспара Львова? (бел.). — 1 кастрычніка, 2021. Архівавана з першакрыніцы 19 лістапада, 2021.
2. ↑  Іван Фёдараў (каля 1510–1583), асветнік, заснавальнік кнігадрукавання ў Расіі і на Украіне (бел.) // *Нацыянальная бібліятэка Беларусі*. Архівавана з першакрыніцы 19 лістапада 2021.
3. 1 2  *Беатріче Белявців.* Історична пам’ять Литви в Галичини(укр.) // *Zbruč*. — 18.12.2015.
4. ↑  Алаіза Пашкевіч: таямніца шлюбу, перыпетыі навучання і «вясковая манера» (бел.) // *Дзянніца*.
5. 1 2 3 4 5 6 7 8 9 10  Роман Лозинський - Етнічний склад населення Львова (у контексті суспільного розвитку Галичини).
6. 1 2 3 4  *Сяргей Кулікоў.* Беларуская абшчына Львоўскай вобласці на пачатку года адзначыла 15-годдзе (бел.) // *Беларусь сегодня*. — 4 МАРТА 2015.
7. 1 2 3 4  Во Львове открылась школа белорусского языка для беженцев из Белоруссии(руск.). — 26 июля 2021.
8. ↑  У Львове запрацавала першая школа беларускай мовы (бел.) // *Белсат*. — 2021.07.25.
9. ↑  Беларускі трэнер узначаліў «Львоў» (бел.) // *Хартыя'97*. — 6.09.2021.

Спасылкі
--------

* Беларускi крызiсны цэнтр у Львове
* *Віталь Макаранка.* Чым жыве беларуская дыяспара Львова? (бел.). — 1 кастрычніка, 2021. Архівавана з першакрыніцы 19 лістапада, 2021.

| ⛭Беларусы |
| --- |
| Культура Беларусі | 
* Абрады і звычаі
* Архітэктура
* Вёска
* Гаспадарчыя заняткі
* Дэманалогія
* Імёны
* Інтэрнэт
* ✯ Касцюм
* Кінематограф
* Кухня
* Літаратура
* Мастацтва
* Народнае дойлідства
* Міфалогія
* Музыка
* Прамысловыя заняткі
* Прозвішчы
* ✰ Танец
* Тэатр
* Тэлебачанне
* Фальклор

 |
| Беларусы паводле краін | 
* Азербайджан
* Аргенціна
* Арменія
* Аўстралія

	+ Адэлаіда
	+ Брысбен
	+ Мельбурн
	+ Перт
	+ Сідней
* Аўстрыя
* Беларусь
* Венесуэла
* Вялікабрытанія
* Германія
* Грузія

	+ Тыфліс
* Казахстан
* Канада
* Кыргызстан
* Кітай
* Латвія
* Літва
* Мексіка
* Малдова
* Новая Зеландыя
* Нарвегія
* Польшча

	+ Беласточчына
* Расія

	+ Астрахань
	+ Будакі
	+ Санкт-Пецярбург
	+ Сібір
	+ Тудаўляне
	+ Ліцвіны Севершчыны
* ЗША
* Таджыкістан
* Туркменістан
* Узбекістан
* Украіна

	+ Кіеў
	+ Львоў
* Фінляндыя
* Чэхія
* Швецыя
* Эстонія

 |
| Стаўленне да рэлігіі | 
* Праваслаўе
* Каталіцтва
* Пратэстанцтва
* Атэізм
* Іслам
* Уніяцтва

 |
| Беларуская мова | 
* Латвія
* Літва
* Польшча
* Расія
* Украіна
* Эстонія

 |
| Канцэпцыі паходжання | 
* Польская
* Вялікаруская
* Крывіцкая
* Крывіцка-дрыгавіцка-радзіміцкая
* Фінская
* Балцкая
* Старажытнаруская
* Славяна-балцкая
* Сучасная

 |
| Рознае | 
* Антрапалогія
* Беларусазнаўства
* Беларусізацыя
* Беларусцы
* Бульбаш
* Вайсрутэнізацыя
* Гісторыя
* Гуды
* Згуртаванне беларусаў свету «Бацькаўшчына»
* Кіраўнікі
* ✯ Краязнаўства
* Ліцвіны
* Нацыянальнае адраджэнне
* Нацыяналізм
* Нацыянальны характар
* Этнагенез
* Этнаграфія
* Этнічная тэрыторыя

 |